Fargeblindhet


 * Fargeblindhet:** Er nedsatt [|fargesyn] . Det har ingenting med [|blindhet] å gjøre, men betyr at visse [|farger] oppfattes annerledes. Betegnelsen fargeblindhet er derfor ikke helt korrekt. Fargeblindhet er som regel medfødt og kan ikke helbredes. Det finnes flere former for fargeblindhet. Noen fargeblinde er rødblinde (protanomali, protanopi, daltonisme), andre er grønnblinde (deuteranomali, deuteranopi). Den minst utbredte er blå/gulblinde (tritanomali, tritanopi) og fullstendig fargeblindhet.

Fargeblindhet og nedsatt fargesyn skyldes ofte mangel på [|fotopigmenter] i [|øyet] eller feil i [|hjernebarken]. Tilstanden er [|genetisk arvelig]. 8 % av menn og 0,3 % av kvinner er fargeblinde. Grunnen til at det er såpass mange flere menn enn kvinner som er fargeblinde skyldes at genet for fargeblindhet sitter på [|X-kromosomet] og er vikende. Det betyr at normalt seende døtre med fargeblinde fedre kan overføre arven videre og få fargeblinde sønner. Hvis en slik datter får barn med en fargeblind, vil deres døtre også kunne bli fargeblinde. []